Að lokinni úrvinnslu gagna og fyrstu 
gagnagreiningu í þessari rannsókn
las ég afritanir af 
viðtölunum aftur og aftur
þar til ég fór að taka 
eftir mismunandi þemum. 
Ég flokkaði þemun til dæmis 
eftir svipaðri lífsreynslu döff.
Þá notaði ég liti til að merkja 
sameiginlegar áherslur.
Ég skráði þessar áherslur niður þannig að ef 
ég fór að greina einhvern rauða þráð í efninu
flokkaði ég það í ákveðinn lit.
Dæmi um slíkt þema var að döff vilja 
viðurkenningu á tilverurétti sínum.
Það var sameiginlegt öllum 
döff þátttakendunum.
Að greiningu lokinni 
voru þátttakendur
beðnir að lesa yfir þá hluta 
sem snéru að þeim persónulega.
Þetta var gert til þess 
að gefa þátttakendum
tækifæri til þess að 
koma með athugasemdir
við greiningu og skilning minn
á viðhorfum þeirra og aðstæðum.
Einnig vildi ég 
að þeir væru sáttir
við þá mynd sem birtist
af þeim í rannsókninni
og þeir væru 
tilbúnir til að
standa við þær skoðanir 
sem þar koma fram.
Þátttakendur voru almennt sáttir 
við greiningu mína og komu
með viðbótarupplýsingar sem studdi 
frekar það sem fram hafði komið.
Þar sem gerðar voru athugasemdir 
var tekið tillit til þeirra.